A. R. Tompel

Aman Ramlie bin Jaafar atau lebih dikenali sebagai A. R. Tompel (24 Oktober 1918 – 30 Januari 1973) merupakan seorang pelakon filem Melayu bersama dengan P. Ramlee dan Ibrahim Din dalam filem Do Re Mi dan Anak Bapak.

Kehidupan awal
A. R. Tompel atau nama sebenarnya Aman Ramlie bin Jaafar dilahirkan pada 24 Oktober 1918 di Tanjung Balai, Asahan, Indonesia. Sebelum menyertai bidang lakonan, A. R. Tompel sudah pun bergiat aktif dalam kumpulan bangsawan sejak tahun 1938. 

Jejak beliau kini diteruskan oleh anaknya, Armaya Aman Ramlie (A. R. Badul),  Adlin Aman Ramlie dan Amran Aman Ramlie (Amran Tompel). Beliau juga mempunyai 9 orang anak lelaki hasil 6 perkahwinan dan 9 orang anak perempuan hasil perkahwinan bersama Azizah Ismail.

Filemografi

Kontroversi
Telefilem biopik Saloma yang disiarkan pada 28 Ogos 2014 di Astro First mencetuskan bantahan daripada keluarga Allahyarham A. R. Tompel, yang mendakwa bahawa gambaran watak beliau—dilakonkan oleh Azhan Rani—sebagai seorang suami yang tidak bertanggungjawab adalah tidak tepat. Waris Tompel, termasuk Adlin Aman Ramli, mengadakan sidang media di Perbadanan Kemajuan Filem Nasional Malaysia (Finas) dan menggesa Astro menghentikan siaran tersebut kerana mendakwa ia mengandungi kesalahan fakta serta mencemarkan reputasi Allahyarham. Satu notis tuntutan melalui firma guaman Azam & Co. turut dihantar kepada Astro bagi menuntut penarikan balik telefilem tersebut.

Kematian
Pada 21 Januari 1973, jam 12 malam ketika beliau ingin ke Alhambra iaitu sebuah panggung wayang untuk menayangkan filem terakhir lakonannya, Laksamana Do Re Mi, beliau terlibat dalam satu kemalangan Jalan Raya di Setapak, Kuala Lumpur, Malaysia dimana beliau dilanggar lari . Beliau dibawa ke Hospital Besar Kuala Lumpur dalam keadaan koma. Beliau menghembuskan nafas terakhirnya pada 30 Januari 1973. Walaubagaimanapun A.R Tompel tidak dapat menyaksikan lakonannya dalam filem Laksamana Do Re Mi disebabkan insiden ini. Jenazahnya dikebumikan di Tanah Perkuburan Islam Jalan Ampang, Kuala Lumpur, Malaysia.

Rujukan

Pautan luar


Kategori:Kelahiran 1918
Kategori:Kematian 1973
Kategori:Pelakon Melayu
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Orang Indonesia berketurunan Jawa
Kategori:Orang Indonesia berketurunan Melayu
Kategori:Muslim Indonesia
Kategori:Pelakon filem Malaysia
Kategori:Pelawak Melayu
Kategori:Pelawak Malaysia
Kategori:Pengarah filem Malaysia
Kategori:Penulis skrip Malaysia
Kategori:Warga Studio Jalan Ampas
Kategori:Kematian akibat kemalangan jalan raya di Malaysia